ສານທະຫານ ສຫລ ດໍາເນີນຄະດີ ພົນທະຫານ Manning (ສະໄລດ໌/ວີດີໂອ)
ທ້າວ Manning ປະ​ເຊີນໜ້າ​ກັບ​ການ​ຕິດ​ຄຸກ 20 ປີ ​ໃນ​ການ​ຍອມຮັບ​ຜິດຕໍ່​ຂໍ້​ຫາ 10 ຂໍ້ ຂອງ​ຈຳນວນ​ທັງ​ໝົດ 22 ຂໍ້ ເມື່ອ​ເດືອນ​ກຸມພາ​ຜ່ານ​ມາ. ​
ບັນດາທະນາຍຄວາມຂອງ ພົນທະຫານສະຫະລັດ Bradley Manning ກ່າວວ່າ ທະຫານຄົນນີ້ ຍັງນ້ອຍຢູ່ແລະໄຮ້ດຽງສາ ແຕ່ກໍມີຄວາມຕັ້ງໃຈທີ່ດີ ໃນການເຮັດໃຫ້ໂລກເປັນບ່ອນຢູ່ອາ ໄສທີ່ດີຂຶ້ນ ໂດຍການເຜີຍເອກກະສານລັບ ຫລາຍໆຮ້ອຍພັນ ໜ້າ ໃຫ້ແກ່ເວັບໄຊ WikiLeaks ແຕ່ໃນລະຫວ່າງການຖະແຫລງ ເປີດການດຳເນີນຄະດີໂດຍ ສານທະຫານ ຕໍ່ພົນທະຫານ Manning ຢູ່ຄ້າຍ Fort Mead ລັດ Maryland ນັ້ນ ບັນດາໄອຍະການກ່າວວ່າ ເອກກະສານ ລັບສໍາຄັນຕ່າງໆ ທີ່ຜູ້ກ່ຽວໄດ້ເປີດເຜີຍນັ້ນໄດ້ຕົກໄປຢູ່ໃນກໍາມື ຂອງສັດຕູ ເຂົາເຈົ້າກ່າວວ່າ ເຂົາເຈົ້າມີຫລັກຖານທີ່ວ່າ ທ້າວ Osama bin Laden ຢາກໄດ້ ແລະກໍໄດ້ຮັບຂໍ້ມູນ ທີ່ມອບ ໃຫ້ແກ່ WiliLeaks ທ້າວ Manning ປະເຊີນໜ້າກັບການຕິດຄຸກ 20 ປີ ໃນການຍອມຮັບຜິດ ຕໍ່ຂໍ້ຫາ 10 ຂໍ້ ຂອງ ຈຳນວນທັງໝົດ 22 ຂໍ້ ເມື່ອເດືອນກຸມພາຜ່ານມາ ແຕ່ຢູ່ໃນການດຳເນີນຄະດີດັ່ງກ່າວລາວ ອາດຈະໄດ້ຮັບໂທດຕິດຄຸກຕະຫລອດຊີວິດຖ້າຫາກຖືກພົບເຫັນວ່າມີຄວາມຜິດໃນການ ຊ່ວຍ ເຫລືອສັດຕູ ນັກວິໄຈຄວາມລັບອາຍຸ 25 ປີຄົນນີ້ ໄດ້ຖືກຈັບໃນປີ 2010 ໃນຂະນະທີ່ປະຕິບັດງານຢູ່ໃນ ອີຣັກ ລາວໄດ້ສາລະພາບວ່າ ໄດ້ມອບໂທລະເລກທາງການທູດໃຫ້ແກ່ Wikileaks ແລະ ລາຍງານຕ່າງໆຈາກສະໜາມລົບ ກ່ຽວກັບການເຮັດສົງຄາມຢູ່ໃນອີຣັກ ແລະອັຟການິສ ຖານພາຍໃຕ້ ການນຳພາຂອງສະຫະລັດ ໂດຍກ່າວວ່າ ລາວຕ້ອງການຢາກໃຫ້ມີການອະພິ ປາຍກັນ ກ່ຽວກັບນະໂຍບາຍຂອງສະຫະລັດ ບັນດາຜູ້ສະໜັບສະໜຸນ ທ້າວ Manning ກ່າວວ່າ ລາວໄດ້ເປີດເຜີຍຄວາມຜິດພາດທີ່ທໍາ ນຽບຫ້າແຈ ຈະບໍ່ຍອມຮັບຜິດເດັດຂາດ ແຕ່ບັນດາໄອຍະການກ່າວວ່າ ລາວເຮັດໃຫ້ຊີວິດ ຂອງພວກທະຫານສະຫະລັດ ຕົກຢູ່ໃນອັນຕະລາຍ